text: [{"text_idx": "#000008", "text": "\u201cNa gauna e mate vakasauri kina o ganequ, dua na ka noqu veilecayaki, sega niu kila na ka meu cakava. Oti e vica na vula au dau vakasamataki koya tu ga, na kena mosimosi e vaka ga niu lausua tiko. Eso na gauna au dau cudru ni sega ni kilai na vu ni nona mate. Au rarawataka ni sega ni levu na gauna keirau veimaliwai vata kina.\u201d\u2014Vanessa mai Ositerelia."}, {"text_idx": "#000009", "text": "KE O sa sotava na ituvaki qori, o na rairai vakila kina e levu na ka. Kena ivakaraitaki, e levu era dau lomabibi, galili, qai yalani nodra kaukaua. De dua era na vakila tale ga na cudru, rarawa, ra qai rere. Era na rairai vakasamataka, ena marautaki tale na bula se sega."}, {"text_idx": "#000010", "text": "E sega ni cala na lolosi. Qori e vakaraitaka nomu volekati ira na wekamu. Ia o na vakacegui vakacava?"}, {"text_idx": "#000011", "text": "Ena rairai sega ni oti na nomu rarawa, ia ena veivakacegui eso na vakatutu qo:"}, {"text_idx": "#000012", "text": "E duidui na sala kei na balavu ni gauna e lolositaki kina nona mate e dua. Ia e rawa ni veivakacegui nomu tagi. E kaya o Vanessa sa cavuti oti mai: \u201cAu na sorova tu ga na tagi, au sega ni vinakata meu kubuta lo noqu rarawa.\u201d E va tale ga qori na ka e kaya o Sofi\u0301a ni mate o tacina: \u201cE mosimosi dina niu vakasamataka na ka e yaco, e vaka ga ni vakasavasavataki tiko e dua na mavoa. Dredre dina meu vosota na kena mositi au, ia e seavu kina noqu rarawa.\u201d"}, {"text_idx": "#000013", "text": "Eso na gauna o na vinakata mo tu taudua. Ia ni o vosota lo nomu rarawa, e vaka ga o colata tiko e dua na icolacola bibi. Dua na cauravou o Jared e yabaki tinikavitu, sa mate o tamana. E nanuma lesu: \u201cAu dau talaucaka na lomaqu vei ira eso tale. De dua au sega ni tukuna kece sara na ka e tu e lomaqu, ia au marau niu talaucaka vei ira.\u201d E kaya o Janice sa cavuti oti mai: \u201cE vakacegui au dina noqu dau talaucaka vei ira eso tale na lomaqu. Era vakila tale ga na ka au sotava tiko, au sega kina ni vosota duadua.\u201d"}, {"text_idx": "#000017", "text": "Ena rairai taura toka na gauna mo qai vakila na vakacegu. Ia e kaya o Vanessa: \u201cDe dua o nanuma ni o na sega ni vakila na vakacegu, ia toso na gauna sa na seavu nomu rarawa.\u201d"}, {"text_idx": "#000020", "text": "E kauaitaka na Kalou nomu rarawa kei na tagi."}, {"text_idx": "#000023", "text": "\u201cAu tukuna yani e matana [na Kalou] na noqu rarawa . . . Kemuni Jiova, a au kaci yani vei kemuni meu vukei.\u201d\u200b\u2014Same 142:2, 5."}, {"text_idx": "#000027", "text": "Rawa ni o Wilika Tale ga"}, {"text_idx": "#000028", "text": "O na rairai kurabui ena nodra vakaturi mai e levu."}, {"text_idx": "#000030", "text": "Vakacava ke ra nanuma eso ni sa sivia tale na nomu lolositaka e dua drau dau veivolekati?"}]